Ternopil oblast

Ternopil oblast (ukrainsk: Тернопільська область) er et fylke (oblast) i det vestlige Ukraina. Oblasten ligger i det historiske landskapet Galicia. Regionen har 1 021 713 innbyggere (2022) og et areal på 13 823 km².

Oblastens administrasjonssentrum er Ternopil. Andre viktige byer er Tsjortkiv, Kremenets, Berezjany, Terebovlja, Zbarazj, Butsjatsj.

Området var fra gammelt av polsk, før det ble med i Østerrike-Ungarn i forbindelse med Polens delinger. I mellomkrigstiden var området igjen polsk, med status som eget voivodskap, før det i forbindelse med andre verdenskrig ble innlemmet i den ukrainske SSR.

Flesteparten av innbyggerne i regionen er katolikker (østlige), men det er også betydelige protestantiske og ortodokse minoriteter. Etnisk sett er de fleste innbyggerne ukrainere, men det er også en betydelig russisk minoritet.

 Geografi 
Oblasten ligger i den vestlige delen av Podoliske høyland og er kjent for sitt steinete terreng. Blant merkbare fjell er Kremenets-fjellene. Oblasten er også kjent for sine huler.

 Befolkning 
Ifølge folketellingen i 2001 var befolkningen nesten 98% ukrainere. Blant de største minoritetene er polakker og russere, som utgjør 1,6% av den totale befolkningen. De fleste av befolkningen er tospråklige, og det ukrainske språket er akseptert i daglig kommunikasjon.

 Referanser 

 Eksterne lenker 



Kategori:Galicia (Sentral-Europa)